
DISSERTATIO  MEDICA 


INAUGURALIS, 

DE 

PODAGRA. 


Auctore  Joanne  Knapp. 


M  ili  argumento,  de  quo  disputem,  parum  no¬ 
vitatis  proponam ;  si  opiniones,  quas  proferre  in 
animo  est,  quibusdam  inanes  esse  videantur,  aut 
si  plurima  admodum  jactata  remedia  praetermit¬ 
tam,  quae  in  priscis  et  nostris  temporibus  ad  hanc 
diram  luxuriae,  desidiae  et  intemperantiae  pestem 
arcendam  dari  solent ;  spero  tamen  a  Professori¬ 
bus  Almae  hujus  Academiae  hoc  tentamen,  quam- 

vis  mancum  et  imperfectum,  candide  acceptum 
iriU  iuO  &  w 

“Og!Or/f  oool  moboo  ai  td*no$fm&  iris  is  ,aooD  Koa 

De  arthritide  multa  antiqui  literis  mandarunt. 
Hippocrates*  <.  t  Celsus  f,  sub  nomine  Poda¬ 
grae,  alii  Arthritidis,  hunc  morbum  descripse¬ 
runt.  Anglice  nominatur  “  Gout ,”  quasi  lacry- 
marum  fluxum  vel  alicujus  humoris  significans. 
Parvi  interest,  quo  nomine  utamur,  dummodo  me¬ 
dicis  bene  intelligatur.  Sydenhamus  illustris 
lucidam  hujus  morbi  descriptionem  nobis  tradi¬ 
dit  :  multa  de  hac  re  medicorum  observatione  dig¬ 
na  scripsit ;  et,  ni  fallor,  praecepta  quae  edidit 
apud  hodiernos  perutilia  ducuntur.  Vix  neces¬ 
sarium  est  nomina  auctorum  temporis  nostri,  qui 
tam  ingeniose  et  lucide  de  variis  Podagrae  formis 
scripserunt,  meminisse;  sed  opinionibus  quas  pro¬ 
tulerunt  fretus,  brevem  hujus  morbi  descriptio¬ 
nem  tradere  incipiam. 


•  Hippocratis  Apboris.  Sectio  quinta.  T u  &  lv 

u^Q^oicriv  oifyuaiTce. 

t  Celsus,  Lib.  iv.  sect.  xxiv.  In  manibus  pedibusque 
articulorum  vitia  frequentia  longioraque,  &c. 


DE  PODAGRA. 


8 


Podagra,  Classi  “  Pyreocice et  Ordini 
“  Phlegmasia ?”  a  Culleno  subjicitur.  Ma- 
son  Good,  et  alii  auctores,  in  eodem  loco  Noso- 
logiae  Arthritidem  collocarunt.  A  Culleno 
verbis  sequentibus  definitur : 

Qnrt  <1  'W  A  .  .  I  >  -,v 

aUL  JLII.1  : ii  \  ..  ,  *  i„  xi.v  •£>  ,,JrJ  .  l* 

“  Morbus  hereditarius,  oriens  sine  causa  evi- 
dente,  externa  vel  praeeunte,  plerumque  ventriculi 
affectione  insolita,  pyrexia,  dolor  ad  articulum  et 
plerumque  pedis  pollici,  potissimum  infestus ;  per 
intervalla  revertens,  et  saepe  cum  ventriculi  vel 
aliarum  internarum  partium  affectionibus  alter¬ 
nans.” 

-e9D&fi  xiV  ws  ausui*  inibis  ,>:r  sc/rr^i-iod  bwtfs 

Ab  auctore  supra  citato  in  formam  duplicem 
dividitur;  nempe  in  Regularem  et  Abnormem. 
Podagrae  abnormis  tres  varietates,  formae  regu¬ 
laris  unam  descripsit :  videlicet,  Podagram  regu¬ 
larem  cum  inflammatione  artuum  satis  vehementi 
per  aliquot  dies  perstante,  et  paulatim  cum  tu¬ 
more,  pruritu  et  desquamati one  partis  accedente. 

,  ...  >,  '  V: 

*  a*  $ t- \ r*  I  <.v qq 

Podagra  (atonica)  cum  ventriculi  vel  alius  par- 
tis  internae  atonia  ;  vel  sine  expectata,  vel  subita 

artuum  inflammatione,  vel  cum  doloribus  artuum 
levibus  tantum  et  fugacibus,  et  cum  dyspepsia 
vel  aliis  atonise  symptomatis  subito  saepe  alter¬ 
nantibus. 


urj  e 


:nme 


w 


Podagra  (retrograda)  cum  inflammatione  ar¬ 
tuum  subito  recedente,  et  ventriculi  vel  alius  par¬ 
tis  internae  atonia  mox  insecuta. 


an 


Podagra  (aberrans)  cum  partis  internae  inflam¬ 
matione  vel  non  praegressa,  vel  praegressa  et  su¬ 
bito  recedente  inflammatione  artuum. 


Scudamore  contendit,  Podagram  semper  esse 
idem  malum,  natura  corporis,  et  victu,  vitae  ge¬ 
nere,  &c.  mutatum.  Mason  Good  mentionem 
fecit  trium  varietatum  :  satis  constat,  hunc  me¬ 
dicum  varietate  complicata,  et  Podagram  retro¬ 
gradam  et  aberrantem  Culleni  includere.  In¬ 
ter  omnes  convenit,  arthritidem  ligamenta  junc¬ 
turarum,  et  per  consensum,  corpus  totum  afficere, 
maximeque  eos,  qui  proclivitatem  a  parentibus 
acceperint.  Plerumque  homines  plenos,  robustos 
et  corpore  mucoso  crassiori  donatos,  affligit ;  ali- 

quando  foeminas,  mensibus  jam  fluere  cessanti¬ 
bus,  vel  quas  prius  menorrhagia  laboraverint,  in¬ 
vadit.  Eunuchos,  vel  pueros  ante  coitum,  raro 
tentat.  Tenellos  fandi  adhuc  impotentes  raris- 

>  ■  ’  i  i  0 

sime  aggreditur ;  juventutem  raro,  aetatem  viri¬ 
lem  saepius,  et  fere  semper  senectutem  comitatur, 
si  antea  aetatem  adultam  afflixerit.  Sub  finem 
hyemis  aut  autumno  ingruere  solet ;  tamen  omni 
anni  tempestate  incidit.  Labe  haereditaria  prae¬ 
ditos,  praesertim  si  luxui,  crapulae,  et  ebrietati  se 
dediderint,  prae  exteris  angit.  Vix  aut  ne  vix 
quidem,  temperate  et  naturae  convenienter  vivere 
solitos,  paupertate  obrutos,  adoriri  potest ;  quippe 
qui,  prae  opibus  deficientibus,  incitamenta  poda¬ 
grae,  nempe,  epulas  lautas,  vina  meraciora,  igna- 

.*  ’  *)  f  t  *  *  2  J  i  b  “Ii  }  J  fi 

viam,  et  extera,  sibi  comparare  nequeunt. 


i  £  f  ]  a  ‘  ’  f i  ff  H” *:> 

MORBI  SYMPTOMATA. 


Morbi  signa  commode  dividuntur  in  ea,  qux 
paroxysmum  antecedunt ;  atque  ea,  qux  hunc 
ipsum  constituunt ;  necnon  ea,  qux  eundem  se- 

quuntur.  Postea,  brevem  signorum  enumeratio¬ 
nem  quas  Podagras  abnormi  contingunt,  tradam. 

wtem  te  uittr ..  :  luta&to&a&d 

Paroxysmus  a  languore  et  lassitudine  incipere 

solet ;  arteriarum  pulsus  fiunt  tardiores  et  exi¬ 
liores  ;  cor  aliquando  palpitat ;  respiratio  saspe 
gravis,  interdum  naturalis;  ventriculi  actio  fere 
semper  dilabitur,  et  signa  pessima  dyspepsiae  ur¬ 
gent  ;  facies  pallet  et  collabi tur,  timorem  mali 
instantis  bene  exprimens ;  mens  anxia  et  irrita¬ 
bilis  morositatem  insolitam  ostendit ;  pedes  ina¬ 
rescunt,  et  membra  inferior  a  frigore  torpent ;  pars 
affecta  tumescit,  et  sensu  coarctationis  afficitur. 
Secernenda  interim  fere  omnia  vitiantur  vel  re¬ 
primuntur  ;  halitus  cutis  suppressus,  foetidus  aut 
glutinosus,  aliquando  acoris  indicia  prae  se  fert ; 
urina,  modo  albida  modo  turbida,  s^epe  insuavi 
odore,  allio  simili,  infesta.  Haec  signa  pro  rata 
parte  horrorem  antecedunt,  et  per  plures  dies  ce- 
grum  torquent,  donec  paroxysmus  ingruat,  cu¬ 
jus  omnia  indicia  sensim  ingravescunt.  Nam 
pulsus  plenior  et  citior  fit ;  palpitatio,  si  ad¬ 
fuit,  vehementior ;  respiratio  gravior  et  laboriosa, 
saepe  suspirio  comitata ;  animus  plurimum  turba- 

tus ;  oculi  nitidi,  et  feroces ;  vultus  angore  et 
formidine  plenus,  vires  cibi  concoctrices  ex  toto 
labefactantur  ;  nausea,  saepe  vomitus  et  ructus, 

c 

adsunt ;  dolor  adeo  intenditur  ut  vix  sit  tole¬ 
rabilis,  et  musculorum  contractiones  abnormes 
excitet ;  venae  turgescunt ;  urina  crassior  et  sa¬ 
turi  or,  ex  (]ua  quod  subsidet  furfuri  subsimile  est. 
Paroxysmus  vespere  vel  concubio  ingruens,  per 
noctem  aegrum  insigniter  cruciat,  qui  auroram 
versus  vel  postero  die  melius  se  habere  coepit; 
saepe  vero  sine  ulla  remissio  le  evidente  per  mul¬ 
tos  dies  a:ger  diro  morbi  cruciatu  affligitur.  Tan¬ 
dem  paroxysmus  gradatim  evanescit,  arthriticum 
pene  exhaustum  atque  viribus  fractum  relicturus. 
Sic  primus  morbi  insultus  absolvitur ;  nec  per 
tempus  longum,  nec  pro  certo  redibit,  si  medica¬ 
mentis  et  regimine  idoneo  ejus  ingressui  occur¬ 
ramus.  Sed  perraro  morbum  tam  efficaciter  prae¬ 
cidimus  ut  ei  recidivo  obviam  eamus ;  nam  mor¬ 
bo  semel  excitato,  corpus  accessionibus  subse- 
quentibus  tanto  magis  patet.  Morbo,  igitur,  fur¬ 
ti  m  inveterante,  signa  formam  graviorem  indu- 
unt,  functiones  animi  et  corporis  labescunt ;  mens 
tristis,  pertinax,  et  morosa  ;  juncturae  re  omnes 

morbo  implicatas ;  materia  cretacea  vasis  externis 
secernitur ;  tendines  crassi  et  rigidi ;  bursae  mu¬ 
cosae  formam  conglobatam  induunt ;  musculi  mo¬ 
do  convelluntur,  modo  spasmo  tonico  rigescunt ; 
dolor  vagus  et  fere  perpetuus  adeo  corpus  cruciat, 
ut  vitam  angore  et  aerumnis  degere  expertem  vix 
arthritico  liceat.  Podagrae  atonicae  est  gastrody- 
niam  inferre ;  ad  haec  pravae  concoctionis  indicia 
accedunt  cordis,  pulmonum,  atque  prae  omnibus 
renum  vitia,  quae  omnia  plerumque  simul  con¬ 
currunt  ;  nam  palpitatio  vehemens,  angore  et 
dyspnoea  conjuncta,  atque  dolor  circa  renes  sae¬ 
viens,  simul  urgent.  Cephalalgia,  vertigo,  apo¬ 
plexia,  et  paralysis,  vel  saltem  indicia  alia  torpo¬ 
ris  generis  nervosi,  adsunt.  Si  inflammatio  in 
partes  internas  subito  vertitur,  animi  defectionem 
haud  raro  inducit.  Signa  vero,  quae  solertiam 
maximam  et  animadversionem  sibi  vindicant,  ea 
sunt,  quae  ad  incitationem  cordis  et  arteriarum 
referenda  sunt,  quae  praecipue  in  varietate  Aber¬ 
rante  Culleni  oriuntur.  Eadem  indicia  sese 
manifestant  ac  in  variis  speciebus  inflammationis 
internae,  dolor  enim  auctus  pressu,  urens,  atque 
respiratione  difficili,  pulsu  duro,  veloci  et  debili 

stipatus,  hanc  formam  podagrae  clare  denotat, 
cum  haec,  signis  aliis  morbo  propriis  concurrunt. 

«om  Humrfrt  r'ty?f  ****?/>  *y>  fofirititft 

. 

DE  CAUSIS  PRAE  DISPONENTIBUS. 

xiv  sto-;  aif:?vr».;  ,•.*  p,  maliv  Ju 

Labes  haereditaria,  habitus  plenior  et  robus¬ 
tior,  victus  lautus,  intemperantia  omnigena,  desi¬ 
dia,  vel  morbi  praegressi,  homines  ad  hunc  morbum 
suscipiendum  procliviores  reddunt. 


«V 


»«*  * 

DE  CAUSIS  EXCITANTIBUS. 

I .  '  •>  ‘  ***, 

«wpKJ*  Ui!  ii»  !:>ih?tjh  da**  v/f  f#? 

Causa:  quae  morbum  excitant,  vel  externae  vel 

internae  sunt.  Inter  illas,  omnia  quae  partem  irri- 
tant,  vel  ejus  inflammationem  inducunt,  vi  ex¬ 
terna  illata  aut  remediis  chemicis.  Inter  has, 
quae  statum  corporis  generalem  perturbant,  sicut, 
affectus  animi  deprimentes  ;  exanthemata  repul¬ 
sa  ;  acria  ventriculo  et  intestinis  inhaerentia ; 
morbi  alii ;  calculi  in  renibus,  ureteribus,  vesica 


aut  urethra ;  pneumonia ;  asthma ;  hepatitis ;  om- 

drd-*h  1-  n;;-V  <<'•»  B  Vr  ■'  ■ 

nia  quae  debilitant  et  corpus  mobile  et  caducum 
reddunt,  in  iis  qui  labe  haereditaria  ad  morbum 
procliviores  sunt ;  videlicet,  profluvia,  vigilia,  ve¬ 
nus  immodica,  exinanitiones  nimiae,  et  alia  ejus¬ 
modi,  paroxysmum  Podagrae  inducere  possint. 
tJiwBVd  &l' i \'1.Q 1100 


CAUSA  PROXIMA. 

De  causa  hujus  morbi  continente  alii  alia  sen¬ 
serunt.  Alii,  Boerhaavium  secuti,  statui  mor¬ 
bido,  sive  fabricae  vitiosae  nervorum  et  vasorum ; 
alii  acrimoniae  humorum  propriae ;  alii  sali  alka- 
lino  ;  alii  acido,  podagram  attribuunt.  Stroud, 
qui  solertia  et  diligentia  causas  et  naturam  arthri¬ 
tidis  indagavit,  opinionem  theoriae  Boerhaavii 
haud  absimilem  protulit,  et  verbis  sequentibus 
utitur:  “  Si  enim  quod  scientia  comprehendi 
nequit  conjectura  prosequi  licet,  natura  arthriti¬ 
dis  intima  sive  causa  proxima  ut  dicitur,  mihi 
quidem  nihil  aliud  videtur,  quam  affectio  quae¬ 
dam  generis  nervosi  peculiariter  morbosa  in  mul¬ 
tiplici  illo  abdominis  labyrintho  qui  nervis  vagis 
et  sympatheticis  magnis  conflatur  potissimum  ex- 

oriens,  et  alios  demum  nervos  per  consensum  in¬ 
terpositum  diffusilis,  fibris  tandem  musculorum  et 
vasis  sanguineis,  vel  spasmum  vel  inflammatio¬ 
nem  sui  generis  illatura,  unde  ipsa  rursus  nervo¬ 
rum  affectio  gravior  facta,  neque  ullis  viribus  cor¬ 
pori  insitis  vincenda,  morbus  perpetuus  evadit, 
et  sensim  sua  sponte  augetur 

Cullenus  illustris,  qui  argumentis  multis 
theoriam  materiae  morbidae  refellit,  comminiscitur 
in  statu  corporis  pleno  et  robusto  causam  consis¬ 
tentem,  et  paroxysmum  ex  imbecillitate  partium 
oriri,  quae  saepe  omnes  corporis  partes,  sed  praeci¬ 
pue  ventriculum  afficit,  quam  validus  virium  na¬ 
turae  renixus  excipit.  Ego  vero  in  re  tam  obscura 
tamque  ardua  ullam  sententiam  inire  vix  ausim : 
constat  vero,  morbum  fere  nunquam  ab  inflamma¬ 
tione  specifica  im munem  esse,  quae  in  aliis  partibus 
corporis  alios  exhibet  effectus,  prout  partes  exter¬ 
nas,  ligamenta,  tendines,  ventriculum,  pulmones, 
renes,  hepar,  vel  aliud  quod  vis  viscus  aggrediatur. 


*  Dissertatio  inauguralis  De  Arthritide,  anno  mdcccxix. 
excusa. 

DIAGNOSIS. 

Interdum  difficile  est  Podagram  a  Rheuma¬ 
tismo  dignoscere,  praesertim  si  aeger  indolem  ar¬ 
thriticam  a  parentibus  se  accepisse  negat.  Uter¬ 
que  vero  morbus  propriis  signis  distinguendus 
est.  Rheumatismus  homines  omnis  aetatis,  atque 
cujusvis  corporis  fabricae,  aggreditur ;  articulos  po¬ 
tius  majores  atque  musculos  occupat,  neque  uni 
tantum  sedi  eodem  tempore  infixus,  neque  mate¬ 
riam  cretaceam,  quae  podagrae  propria  est,  gignit. 
Causae  externae  vel  internae  arthritidem  furtim 
moliuntur ;  contra,  rheumatismus  a  causis  mani¬ 
festis,  velut  frigore,  humore,  coelo  intempestivo, 
calore  nimio,  originem  ducit,  nec  per  intervalla 
revertitur,  et  semel  fugatus  raro  solet  redire.  In 
rheumatismo,  pyrexia  gravior,  parum  tumoris  aut 
ruboris,  dyspepsia  raro  adest.  Ligamenta  et 
membrana  synovialis  in  arthritide  praecipue  tor¬ 
quentur,  et  fere  semper  podagra  affectione  symp¬ 
tomatica  renum  et  ventriculi  comitatur. 


DE  PODAGRA. 


13 


PROGNOSIS. 


Quo  medicus  de  eventu  futuro  rite  judicare 

«r  „  *  & 

possit,  ad  signa  atque  aegrotantis  aetatem,  morbi 

. 

diuturnitatem,  et  organa  affecta,  respiciat  necesse 
est.  Ubi  morbus  hominem  florentis  aetatis,  se¬ 
cunda  adhuc  valetudine  atque  viribus  integris 
fruentem,  corripit,  spes  bona  est.  Quod  si  mor¬ 
bus  diu  perstiterit,  si  corpus  admodum  mobile, 
juncturae  rigidae,  accessus  paroxysmorum  frequen- 
tissimi,  aeger  vitam  diu  protrahere  potest,  quam¬ 
vis  morbi  atrocitas  quam  intolerabilem  reddat. 
Praeterea,  si  morbus  cor,  pulmones,  ventriculum 
aut  alia  viscera  afficit,  singultum,  vomitum,  inten¬ 
sum  dolorem  inspiratione  plena  vel  motu  indu¬ 
cens,  aeger  in  ancipite  versatur. 


DE  MEDENDI  RATIONE. 

,  ...  .  ..  _  ..  ....  ,  _  *  ■  ...  .  -i*  'i'  4  .  /.•  j  1 1 1  •-£  ^  i»  irV  . 

I  .  \  ,j'  ,  y  .  .  .  J  jjj 

Tot  tamque  varia  remedia  a  medicis  atque 
empiricis  ad  hunc  morbum  debellandum  data  fue- 

runt,  ut  vix  intra  limites  hujus  opusculi  omnia 
possit  enumerari.  Neque  mirum  est,  medicos  at¬ 
que  etiam  circumforaneos  summis  viribus  nixos 
esse,  ut  remedium  ad  morbum  luxuriosis  et  divi¬ 
tibus  tam  infestum,  invenirent :  quis  enim  a  locu¬ 
pletibus  melius  meretur,  quam  medicus  qui  do¬ 
lorem  tam  atrocem,  lenire  aut  arcere,  vel  corpus 
labefactum  ad  pristinam  sanitatem  perducere  pol¬ 
leat.  Vetat  autem  natura  epulatores  et  ventri 
obedientes  artis  Hippocraticae  praesidio  frui,  do¬ 
nec  vivendi  rationem  suis  legibus  magis  consenta¬ 
neam  instituant. 

rft  fi rc  ■‘r  i  ■  r  fi'"  :  ‘  v  )  f  V  $■>»  ( A  ff'f 

Accessione  ingruente,  modo  aeger  juvenis  et  ro¬ 
bustus  sit,  missio  sanguinis,  hirudines  parti  agglu¬ 
tinatae  vel  cucurbitulae  cruentae,  ad  inflammatio¬ 
nem  compescendam  remedia  praestantissima  sunt; 
contra,  si  aegrotans  plurimis  accessionibus  vexatus 
fuit,  si  paroxysmi  in  aetate  provecta  adoriuntur,  si 
aegrotans  debilis,  angore  fractus  et  mobilis,  jactura 
sanguinis  quandoque  malum  auget,  et  multo  me¬ 
lius  quieti  et  patientia?,  (parte  affecta  panno  la¬ 
neo  circumvoluta),  quam  viribus  dubiis  medica¬ 
mentorum  fidere.  Multi  opiata  et  sudorifica  ac- 

cessione  jam  urgente  exhibent ;  morbosam  vero 
proclivitatem  augent,  mobilitatis  signa  impensim 
provocando,  ni  paroxysmi  tempore  deducunt.  Alii 
parti  dolenti  et  tumefactae  refrigerantia,  ut  aqua 
gelida  per  se  vel  aceto  mixta,  admovent  *  Si 
vires  aegrotantis  validae  neque  ullo  alio  morbo 
participant,  si  pars  rubra  et  tumefacta,  si  artus 
unici  morbo  corripiuntur,  et  inflammationis  cujus- 
vis  visceris  affecti  indicia  desunt,  interdum  aqua 
frigida,  vel  alia  refrigerantia,  parti  affectae  affusa, 
fructuosa  sunt.  Sydenhamus  et  Cullenus, 
aquam  gelidam  et  alia  remedia  frigida  parti  ad¬ 
mota,  ex  toto  prohibent.  Scudamore  tepidam 
misturam  ex  alcohole  et  camphora  compositam 
laudat.  Cataplasma  multis  et  farina  aliis  extol¬ 
luntur  ;  farina  certe  innocua  est ;  ergo  rite  locum 
. . . . 

*  Vide  Mason  Good’s  “  Study  of  Medicine,”  art.  Ar- 
thrasia  Podagra,  vol.  ii.  pag.  518.  et  seq. — Celsus,  Lib.  iv. 
pag.  156.,  his  verbis  utitur  :  “  Si  vero  tumor  colorque  est, 
utiliora  sunt  refrigerantia,  recteque  in  aqua  quam  frigidis¬ 
sima  articuli  continentur,  sed  neque  quotidie,  neque  diu, 
ni  nervi  laedantur.  Imponendum  vero  est  cataplasma  quod 
refrigerant ;  neque  tamen  in  hoc  ipse  diu  permanendum, 
sed  ad  ea  transeundum  quae  sic  reprimunt  at  emollient.” 

habet  inter.  remedia.  Alvus  salibus  lenibus  leni- 

■ 

ter  solvenda,  vel  infuso  Cassiae  sennae,  pulvere 
Convolvuli  j alapae  aut  Rhei  palmati ;  omnia  quae 
corpus  irritant,  sive  vi  externa  aut  interna  agunt, 
sedulo  praecavenda,  qualia  sunt  lux  vivida,  soni, 
remedia  stimulantia,  compressio,  ictus,  affectus 
animi,  alvus  tarda,  et  calor  nimius. 

Proximum  est,  ut  de  remediis  adversus  formas 
abnormes  aliquid  dicam.  Formae  atonicae  et  re¬ 
trogradae,  stimulantia  et  roborantia  optime  con¬ 
veniunt,  quae  in  varietate  aberrante  adhibita,  vel 

Q  **  ->  i  V  ,  f  ;  . ^  ,  •  r  '  \  (  ’  r'  f.V  -?  (  1  V « 

morbum  magis  infelicem  aut  aegrum  e  vivis  ex- 
pulerent.  Remedia  pro  ratione  signorum  adhi¬ 
benda  ;  si  enim  ventriculus  frigore  gracili  torpet, 
vel  spasmo  constrictus,  qui  ad  pulmones,  muscu¬ 
los  respirationi  inservientes,  vel  ad  pleuram  ser¬ 
pit,  nihil  laude  magis  meretur  quam  medicamen¬ 
tum  quod  opii,  cum  aethere  sulphurico  componitur. 
Si  spasmus  actionem  cordis  pravam,  velocem  et 
abnornem  infert,  plus  valeant  alcohol,  aut  per  se, 
aut  aqua  calida  conjunctum,  aromatica,  et  olea 

-i.  • 

volatilia,  vel  infusum  Capsici  annui,  aut  sub- 
carbonas  ammoniae.  Si  cerebrum  afficitur  partem 

totam  capitis  a  fronte  ad  occiput  emplastro  meloe 

vesicatorio  tegere  oportet,  mitioraque  stimulantia, 

ut  spiritus  juniperi  dilutior,  aegro  porrigenda.  Si 

renibus  morbus  insidet,  demulcentia  et  opiata 
% 

utilissima  sunt.  Haec  solummodo  dolore  jam  ur¬ 
gente  ministranda,  interim  ventriculus  diaeta  tenui, 
nutriente  et  paululum  stimulante,  firmandus ;  ex¬ 
ercitatione  modica  utendum  est ;  et  si  opus  sit,  to- 
nica,  videlicet,  praeparationes  ferri,  vel  cortex  Cro¬ 
tonis  Eleutheriae  aut  Columbo,  vel  pulvis  Rhei 
palmati,  parva  quantitate  devoranda.  Haec  va¬ 
rietati  retrogradae  idonea,  denique  affectio  interna, 
si  potest,  ad  partes  externas  revocanda,  frictione, 
balneo  tepido,  aut  stimulantibus,  ut  usu  moxae, 
emplastro  lyttae,  vel  cataplasmate  stimulanti ;  nec 
unquam  cibi  receptaculum,  nec  intestina  cibo 
crudo,  aut  faecibus  acribus,  gravari  debent ;  ventri¬ 
culo  enim  crapula  exhausto,  praedispositio  ad  mor¬ 
bum  suscipiendum  augetur,  et  ad  partem  debilio¬ 
rem  transfertur ;  hoc  modo  varietas  retrograda, 
luxuriosis  familiaris,  et  vix  debellanda. 

Ad  formam  aberrantem  ea  potissimum  reme¬ 
dia  valent,  quibus  ad  inflammationes  viscerum 
coarcendas  utimur. 

Signorum  idonea  subactio  quae  ingressu  primo 
morbi  oriuntur,  certe  multum  operae  confert  ad 
paroxysmum  coarcendum,  sic  enim  proclivitas  di¬ 
minuitur.  iEger  insuper  praecipiendum  est,  ut 
animum  literarum  studio,  atque  corpus  laboribus 
strenue  exerceat,  at  ebrietate  vero  atque  epulis 
nimis  lautis  sibi  temperat.  Celsus  hoc  profert 
consilium  :  “  Ubi  dolor  et  inflammatio  se  remi¬ 


serunt,  quod  intra  dies  quadraginta  fit,  nisi  vitium 
hominis  accessit,  modicis  exercitationibus,  absti¬ 
nentia,  coctionibus  lenibus,  utendum  est.  Quibus 

«.  .4 

vero  articulorum  dolor  certis  temporibus  reverti¬ 
tur,  hos  ante  et  curioso  victu  uti  oportet,  ne 

A  A  «4 

inutilis  materia  corpori  supersit,  et  crebriore  vo- 
mitu;  et  si  quis  ex  corpore  metus  est,  vel  alvi 
ductione  uti  vel  lacte  purgari.”  Commode  exer¬ 
cent  pila,  halteres,  natatio  et  remigium,  et  quocun¬ 


que  modo  brachia  praecipue  jactantur ;  pedes  contra 

i. 

longa  ambulatione,  vel  saltein  fatigatione,  qlienum 

est.  Si  pravas  concoctionis  signa  se  manifestapt 
nausea,  ructu,  flatu,  et  aliis  indiciis,  aeger  impri- 

jt  i  -> 

mis  bibat  haustum  aquae  unciam  cum  dimidia  et 
pulveris  ipecacuanhae  scrupulum  continentem,  ac¬ 
tio  cujus  infuso  tepido  florum  Anthemidis  no¬ 
bilis  promovenda ;  die  postero  semunciam  sul- 
phatis  scdae  cum  granis  decem  pulveris  Rhei 
palmati  capiat.  Si  dolor  corripit  partes  extre¬ 
mas,  adolescente  adhuc  integro  et  valido,  vena 
secta  sanguis,  ad  uncias  decem  vel  duodecim  mit¬ 
tendus  est ;  et  ni  angor  fugatus,  hirudines  parti 
imponendas  sunt :  “  Ubi  sentiri  coeperunt  (id  est 
dolores)  sanguis  mittendus  est  ;  id  enim  inter 
initia  statim  factum,  saepe  annuam  nonnunquam 
perpetuam  valetudinem  bonam  praestat,*.”  ,Si 
morbus  diu  traxerit,  corpus  levi  stimulo  exercen¬ 
dum,  sive  gestatione  aut  navigatione;  et  cibus  con¬ 
coctu  facilis  dandus  est,  nec  aegrum  a  vino  ab¬ 
stinere  oportet,  si  votis  Bacchi  prius  obediit. 
Sunt  et  alia  remedia  quae  paroxysmo  obstare  di- 
cuntur.  Haec  omnia  quidem  vi  ignota  et  incerta 
agunt,  et  multa  saepe  periculosa  quamvis  antidota 

extolluntur.  Sat  enumerare,  Colchicum,  pulverem 
Portlandicum,  plantas  amaras,  sed  praecipue  Gra- 
tiolam,  Gentianam  luteam,  Centaurium  minus, 
Teucrium  chamaedryum  et  chamaepytum,  Colum¬ 
bo,  Helleborum  nigrum,  Veratrum,  Scammoni¬ 
um,  Elaterium,  Fragarias.  Sales  antacidi,  nem¬ 
pe  Carbonas  Soda?,  Carbonas  Potassae,  Aqua  Cal¬ 
cis,  et  Carbonas  Magnesiae,  a  multis  vim  specifi¬ 
cam  continere  putantur ;  certe  dolorem  nephriti¬ 
cum  levant,  et  acrem  absorbent,  sed  qua  alia  ra¬ 
tione  paroxysmi  reditum  prohibeant,  nescio. 

“  Finem  tandem  argumento  satis  difficili  sat 
asseverare,  arthritidem  malis  plerumque  moribus 
enatam  vel  saltem  innixam,  minus  medicamentis 
quam  idonea  victus  ratione  debellandam  esse,  id- 
que  non  exigui  spatii  sed  totius  vitae  opus  esse, 
atque  minus  medici  quam  aegri  negotium  esse , 
omnibus  praeterea  notissimum  esse,  nulla  fere  prae¬ 
cepta  perpetua  artem  Apollinarem  recipere,  ne¬ 
que  ullum  extare  remedium,  quin  solo  tempestivo 
usu  et  prudentia  administratione,  tale  fiat.5’ 

